Gimnazija „Matija Mesić“

Slavonski Brod, Naselje Slavonija I br. 8

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19, 64/20), GIMNAZIJA „MATIJA MESIĆ“, Slavonski Brod dana 23. rujna 2022. godine raspisuje

NATJEČAJ

za zasnivanje radnog odnosa

**- nastavnik engleskog jezika -**  1 izvršitelj/ica na određeno vrijeme do povratka radnice na

 rad, s punim radnim vremenom

**Uvjeti:**

Osim općih uvjeta sukladno općim propisima o radu kandidati trebaju zadovoljiti i posebne uvjete propisane Zakonom o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18, 98/19, 64/20) i Pravilnikom o stručnoj spremi i pedagoško - psihološkom obrazovanju nastavnika u srednjem školstvu („Narodne novine“ broj 1/96, 80/99).

Na radno mjesto iz natječaja ne može biti primljena osoba za čiji prijem postoji zapreka temeljem članka 106. Zakona o odgoju i obrazovanju u osnovnoj i srednjoj školi.

**Rok za podnošenje prijava je 8 dana od objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.**

Uz pisanu prijavu, u kojoj je potrebno navesti osobne podatke (ime i prezime, adresu prebivališta odnosno boravišta, broj telefona/mobitela, prema mogućnosti kandidata e - mail adresu, naziv radnog mjesta na koje se kandidat prijavljuje), kandidati su dužni priložiti:

-životopis

-dokaz o odgovarajućoj vrsti i razini obrazovanja (diploma)

-dokaz o stečenim pedagoškim kompetencijama (ako su ih dužni steći)

-uvjerenje nadležnog suda da se protiv kandidata ne vodi kazneni postupak ili da je pod istragom za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci).

Prijavu na natječaj je potrebno vlastoručno potpisati.

Potpunom prijavom smatra se ona koja sadrži sve podatke i priloge navedene u natječaju.

Kandidat koji nije podnio pravodobnu ili potpunu prijavu ili ne ispunjava formalne uvjete iz natječaja, ne smatra se kandidatom.

Kandidati koji se pozivaju na pravo prednosti sukladno članku 102. stavcima 1.- 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21.), članku 48. f Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20) i članku 48. stavcima 1. - 3. Zakona o civilnim stradalnicima iz Domovinskog rata („Narodne novine“ broj 84/21) dužni su u prijavi na javni natječaj priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti prema članku 48. stavcima 1.- 3. Zakona o civilnim stradalnicima iz Domovinskog rata („Narodne novine“ broj 84/21), trebaju dostaviti dokaze iz stavka 1. članka 49. ovoga zakona u svrhu ostvarivanja prava prednosti pri zapošljavanju i popunjavanju radnog mjesta.

Poveznica na internetsku stranicu Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti pri zapošljavanju u skladu s člankom 102. stavcima 1.- 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), trebaju dostaviti dokaze iz stavka 1. članka 103. ovoga zakona. Uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

Poveznica na internetsku stranicu Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju i vrednovanju inozemnih obrazovnih kvalifikacija („Narodne novine“ 69/22) ili rješenje Agencije za znanosti i visoko obrazovanje o stručnom priznavanju inozemnih obrazovnih kvalifikacija, te u skladu sa Zakonom o reguliranim profesijama i priznavanju inozemne stručne kvalifikacije radi pristupa reguliranoj profesiji („Narodne novine“ 82/15, 70/19, 47/20) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

S prijavljenim kandidatima obavit će se razgovor (intervju) sukladno Pravilniku o načinu i postupku zapošljavanja Gimnazije „Matija Mesić“, Slavonski Brod. O vremenu i mjestu provedbe razgovora s kandidatima (intervjua), kandidati će biti obaviješteni najmanje 5 dana prije održavanja razgovora (intervjua) putem web stranice škole

[http://www.gimnazija-mmesic-sb.skole.hr](http://gimnazija-mmesic-sb.skole.hr/)

Za kandidata koji ne pristupi intervjuu, smatrat će se da je povukao prijavu na natječaj te se u daljnjem postupku više neće smatrati kandidatom prijavljenim na natječaj.

Prijavom na natječaj kandidati su suglasni da škola kao voditelj obrade osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno pozitivnim propisima o zaštiti osobnih podatka.

Potrebna dokumentacija prilaže se u neovjerenoj preslici, a prije izbora kandidata predočit će se izvornik.

Natječajna dokumentacija se neće vraćati kandidatima.

Nepotpune i/ili nepravovremene prijave neće se razmatrati.

**Na natječaj se mogu javiti osobe oba spola**.

**Rezultati natječaja bit će objavljeni na web stranici škole**

[http://www.gimnazija-mmesic-sb.skole.hr](http://gimnazija-mmesic-sb.skole.hr/)

te se istekom roka od 8 dana od dana objave rezultata smatra da su kandidati obaviješteni o rezultatima natječaja.

Prijave s dokazima o ispunjavanju uvjeta natječaja slati na adresu:

**Gimnazija „Matija Mesić“, Slavonski Brod, Naselje Slavonija I br. 8.**

KLASA: 112-01/22-01/32 Ravnateljica:

URBROJ: 2178-1-11-03-22-08 Lucija Brnić, dipl. pedagog